 Illaahay SW arinkaa wuu ku sii adkeeyay si ay uga soo noqdaan xumaanta waxana lagu saliday Duufan, Ayax iyo waxyaabo kale oo faro badan oo illaahay quraanka inoogu sheegay, mihiimaduna waxay ahayd in reer fircoon Nabi Muuse CS u yimaadan oo uu rabigood u baryo si balaayadan looga dulqaado, waxayna yidhaahdeen Waxay yidhaadeen muusow noo bari rabigaa waxa uu kuu balan qaaday hadii uu dhibaatadan naga dulqaado waanu ku rumaynaynaa waana ku raacaynaa hadii aanu reer binu israail aanu nahay. 